Uppeldi og menntun - 16.02.2007 , Blaðsíða 177 177 HANNA RAGNARSDÓTTIR , HILDUR BLÖNDAL að huga að alþjóðavæðingu námskráa . Slíkt hefur ekki verið gert markvisst við Kenn - araháskóla Íslands , en full ástæða er til að taka upp slíka umræðu . Með lýðfræðileg - um breytingum í íslensku samfélagi undanfarin ár hefur samsetning nemendahópa í mörgum leik - , grunn - og framhaldsskólum einnig tekið hröðum breytingum . Af þeim ástæðum er mikilvægt að huga markvisst að því hvers konar þekking og reynsla sé nauðsynleg kennaranemum fyrir störf þeirra í fjölmenningarlegum samfélögum . Nieto ( 1999 ) hefur spurt hvort skólinn eigi að aðlagast breyttum nemendahópi eða hvort það sé nemendanna að aðlagast skólanum . Þessa spurningu er mikilvægt að leggja fyrir öll skólastig á Íslandi og ræða á gagnrýninn hátt hvaða stefnu skuli taka . Í ljósi þeirrar umræðu sem getið hefur verið hér að framan og m.a. hefur farið fram undir merkjum hins samevrópska háskólasvæðis , eru auknar kröfur nú gerðar til há - skóla um að laga sig að fjölbreyttum nemendahópum . Þannig er æskilegt að á há - skólastigi sé hugað að breytingum á ýmsum stigum , t.d. er varðar aðgengi , námskrá , kennsluaðferðir , þátttöku o.fl. , á grundvelli krafna um jafnan rétt og í ljósi fjölbreyttari nemendahóps . Kennaraháskóli Íslands virðist hafa alla burði og aðstæður til að þjóna vel fjöl - breyttum nemendahópi . Ríkjandi skólamenning og innihald og skipulag námsins virðist hins vegar ekki vera hliðhollt fjölbreyttum nemendahópi . Svo koma megi til móts við stöðugt fjölbreyttari nemendahóp þarf því að breyta náminu , skipulagi þess , innihaldi ( námskrá ) og kennslufræði . Í rannsókninni kemur fram sú skoðun erlendu nemendanna að nám við KHÍ miðist fyrst og fremst við þröngan ramma hins íslenska leik - og grunnskóla . Ekki sé gert ráð fyrir því að kennaranemar vilji hugsanlega starfa á öðrum vettvangi . Liður í að breyta þessu gæti verið að bjóða alþjóðlegra nám , t.d. með sérstakri alþjóðlegri námsleið í kennaranámi ( Allyson Macdonald , Gígja Árna - dóttir , Hanna Ragnarsdóttir og Veturliði Óskarsson , 2005 ) . Að gefa náminu í heild alþjóðlegra yfirbragð og nýta t.d. grundvallarviðhorf og gildi fjölmenningarlegrar menntunar ( Banks , 2005 ) gæti verið enn stærra skref í þá átt að gera námið hliðhollara fjölbreyttum nemendahópi . Um leið væri nám byggt á slíkum grunni hentugt til að þjálfa þvermenningarlega færni allra nemenda . Slík áherslubreyting væri líka liður í því að laga námið að breyttum samfélagsaðstæðum ( Cordeiro o.fl. , 2003 ) og gefa kennaranemum kost á þjálfun fyrir stærra og fjölbreyttara samhengi en íslenska leik - og grunnskóla . Störf í skólum í öðrum löndum en á Íslandi eru áhugaverður valkostur fyrir marga nemendur , sem Kennaraháskóli Íslands hefur e.t.v. ekki sinnt nægilega vel . Samstarfssamningur KHÍ og Þróunarsamvinnustofnunar Íslands um markvissa þátttöku Kennaraháskólans í verkefnum á sviði þróunaraðstoðar í menntamálum er dæmi um slíka möguleika . Samningurinn , sem gildir frá 2005 til ársloka 2009 , á að stuðla að aukinni þekkingu og fræðslu um þróunarsamvinnu auk þess sem markmið samstarfsins er að Þróunarsamvinnustofnun geti nýtt sér þá þekkingu , reynslu og ráð - gjöf sem fyrir hendi er innan skólans ( Kennaraháskóli Íslands , 2005b ) . Þjónusta við einstaka nemendur , sveigjanleiki og upplýsingagjöf eru þættir sem nið - urstöður rannsóknarinnar benda m.a. til að þurfi að bæta . Upplýsingagjöf til nemenda fyrir og í upphafi náms , svo og bætt upplýsingaflæði milli stjórnenda , kennara og náms - ráðgjafa virðist vega þar þyngst . Í rannsókninni kemur einnig fram mikilvægi þess að